MT
6.2.2023
Il-Ġurnal Uffiċjali tal-Unjoni Ewropea
C 45/25
Talbiet Ir-rikorrenti titlob li l-Qorti Ġenerali jogħġobha: — tannulla d-deċiżjoni tal-uffiċjal delegat li jawtorizza tal-Kummissjoni, id-Direttur Ġenerali tad-DĠ Riforma, dwar l-esklużjoni tagħha milli tipparteċipa fil-proċeduri ta’ għoti rregolati mir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (1), milli tintgħażel għall-implimentazzjoni ta’ fondi tal-Unjoni u milli tipparteċipa fi proċeduri ta’ għoti rregolati mir-Regolament tal-Kunsill (UE) 2018/1877 tas-26 ta’ Novembru 2018 dwar ir-regolament finanzjarju applikabbli għall-11-il Fond Ewropew għall-Iżvilupp, u li jħassar ir-Regolament (UE) 2015/323 (2), adottata fl-1 ta’ Ottubru 2022 u nnotifikata lir-rikorrenti fit-3 ta’ Ottubru 2022 (iktar ’il quddiem id-“deċiżjoni kkontestata”); — sussidjarjament, tissostitwixxi d-deċiżjoni kkontestata b’sanzjoni pekunjarja moderata addattata mal-involviment limitat tar-rikorrenti fl-eżekuzzjoni tal-proġett; — tikkundanna lill-Kummissjoni Ewropea tħallas kumpens lir-rikorrenti għad-danni mġarrba minħabba d-deċiżjoni kkontestata; u — f’kull każ, tikkundanna lill-Kummissjoni Ewropea għall-ispejjeż.
Motivi u argumenti prinċipali Insostenn tar-rikors tagħha, ir-rikorrenti tinvoka tliet motivi. 1.
L-ewwel motiv, li jallega li d-deċiżjoni kkontestata tikser l-Artikolu 136(1) tar-Regolament 2018/1046 billi tonqos milli tistabbilixxi l-fatti rilevanti neċessarji għall-ħruġ ta’ deċiżjoni ta’ esklużjoni kontra r-rikorrenti, b’mod partikolari billi naqset milli tistabbilixxi li r-rikorrenti – b’mod individwali – kienet ser twettaq nuqqasijiet sinifikanti fil-konformità mal-obbligi prinċipali fl-implimentazzjoni tal-kuntratt, konkluż bejn il-konsorzju li kienet tifforma parti minnu u l-Kummissjoni, kif meħtieġ skont l-Artikolu 136(1) tar-Regolament 2018/1046. 2.
It-tieni motiv, li jallega li d-deċiżjoni kkontestata tikser l-Artikolu 136(3) tar-Regolament 2018/1046 u l-prinċipju ġenerali ta’ proporzjonalità, sa fejn: — is-sanzjoni ta’ esklużjoni kontra r-rikorrenti ma tilħaqx l-għan tas-sistema ta’ identifikazzjoni u ta’ esklużjoni bikrija stabbilita fir-Regolament 2018/1046, — is-sanzjoni ta’ esklużjoni kontra r-rikorrenti tinjora r-rwol subordinat tagħha fl-eżekuzzjoni tal-proġett ta’ kostruzzjoni ta’ netwerks ta’ drenaġġ u ta’ distribuzzjoni tal-ilma fil-belt ta’ (Ċipru). 3.
It-tielet motiv, li jallega li d-deċiżjoni kkontestata tikser il-prinċipju ġenerali ta’ ċertezza legali billi tilqa’ b’mod retroattiv sanzjoni ta’ esklużjoni skont ir-Regolament 2018/1046, li hija iktar severa mis-sanzjoni pekunjarja li l-uffiċjal jawtorizza msemmi iktar ’il fuq kien jadotta skont ir-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002.
(3)
(1) (2) (3)
ĠU 2018, L 193, p. 1, rettifika fil-ĠU L 60, 28.2.2019, p. 36.
ĠU 2018, L 307, p. 1.
ĠU 2012 L 298, p. 1.